

**Slangerup d. 12. april 2019**

**Referat af Generalforsamling 2019**

Generalforsamlingen blev afholdt **onsdag d. 27. februar kl. 19:00 – 21:00** på Lindegårdsskolen

(se hele teksten for de enkelte punkter på sidste side)

Ad. 3 Dirigent: Maria Bondo

Ad. 4 Referent: Kate Petersen

Ad.5. Der blev gennemført en arbejdsdag. Større fremmøde imødeses ved arbejdsdagen i 2019. Tømmer har skiftet stolpe ved skraldespande og gravet ledning ned, der lå synligt.

Der er blevet tegnet en beboerforenings forsikring til ca. 1400 kr. pr år til dækning hvis uheld skulle ske på fællesområderne.

Indkørsel til p-området fra nr. 21 til 31 er så høj at lave biler skraber undervognen. Kommunen mener ikke, at det er deres problem. Bestyrelsen arbejder videre på en løsning.

Ad. 6. Snerydning, græsslåning, klip af hække ved P områder samt div. ”trimning” af grønne arealer fortsætter som hid til.

Arbejdsdag planlægges igen i år. (på et efterfølgende bestyrelsesmøde blev den 14. september vedtaget)

Henstilling til ejer sidst på vejen, om at fjerne flisebunke, grundet risikoen for at børn til komme til skade, det ser ikke godt ud, og der kan ikke blive slået græs. (note: de er pt. blevet fjernet)

Ad. 7.

* Der er en del husstande der ikke betaler til tiden, og ikke betaler det rigtige beløb. HUSK at kontingentet stiger 100kr hvert år og at få det justeret i jeres indbetalinger. (Husk at tjekke at I har betalt det rigtige beløb).
* Bofællesskab LEV i nr. 3 skylder betaling for 5 år. Kommunen er forelagt dette, men ifølge kommunen skal der foreligge en regning på LEV’s del af det udførte arbejde. Dette er der endnu ikke fundet en løsning på.
* Der var en generel diskussion om muligheden for at anvende inkasso og opkrævning af rykker gebyr. Inkasso vil koste 28.000kr så det kan ikke svare sig.
* Græsslåning for 2018 er ikke betalt end. (er sidenhen blevet betalt).
* Bankskifte blev igen vendt, da Handelsbanken er dyr og fordi vi betaler renter af foreningens indestående, hvilket virker meget ulogisk og urimeligt.
* Diskussion om evt. at stoppe snerydningen på p-områderne der er dyrt, og i stedet opsætte sandkasser ved hvert P området. Sand er billigere og mere miljøvenligt. Men det betyder, at boligerne ved hvert P område vil blive ansvarlige for at strøg sand hver gang, der er faldet sne.
* Stolper omkring skraldespandene skal skiftes løbende de kommende år.
* Det reviderede regnskabet offentliggøres på Facebook og foreningens hjemmeside.
* Bilag 612 for saltning og snerydning er væk og det er ikke muligt at fremskaffe en kopi.

Regnskabet for 2018 blev godkendt.



Ad. 8.

* Kontingent er steget til 1500 kr for 2019, og fortsætter med at stige med 100 kr. om året.
* Græsslåning. Her afsættes kr. 60.000 til dækning af regning både fra 2018 og 2019
* Der afsættes kr. 3000 til indkøb af en PC med officepakke til håndtering af bogføring og budget.
* Der afsættes kr. 10.000 til afholdelse af sommerfest i forbindelse med arbejdsdagen. (se forslag fra bestyrelsen under punkt 9 D).
* Der afsættes kr. 8.000 til beskæring af træer og buske
* Selvom deltagerne i generalforsamlingen havde medbragt te/kaffe/kage, bevares beløbet til afholdelse af generalforsamling næste år

Budgettet blev enstemmigt godkendt.

Ad. 9. Ændringsforslag til vedtægterne:

* 9A. §18 stk.2:  Det forudses at blive vanskeligt at få nye bestyrelsesmedlemmer, hvis man bliver ”bundet” for 2 år af gangen. Forslaget blev nedstemt.
* 9B: §18 stk.5: Forslaget bliver vanskeligt at administrere. Forslaget blev nedstemt. I stedet blev forslået, at vi afskaffer ½ fritagelse for suppleanter, men i det tilfælde at en suppleant træder ind i bestyrelsen, træder fuld fritagelse i kraft. Man skal deltage i mindst 2 bestyrelsesmøder. Dette blev godkendt. Bestyrelsen opdaterer og lægger nye vedtægter på både Facebook og Hjemmesiden.
* 9C: Kontingent for 2020 stiger til kr. 1600 blev godkendt.
* 9D: Der afsættes kr. 10.000 i budgettet for 2019 til afholdelse af sommerfest i forbindelse med fælles arbejdsdag, forslaget blev godkendt.

Ad. 10. Der var indkommet forslag til fartdæmpende foranstaltning på Møllehave –vejen.

Forslaget blev ikke vedtaget.

Ad. 11. Følgende ny bestyrelse:

* Jens Clauson-Kaas Nr. 29
* Anja Tegen Nr. 65
* Cüneyt Ciftci Nr. 59
* Britta Presmann Nr. 13
* Emil Alanin Nr. 31 (efter Kate i nr. 71)

Ad. 12. Følgende suppleanter blev valgt:

* Jørgen Grosbøl Nr. 95
* Kate Petersen Nr. 71

Ad. 13. Følgende revisor og revisor suppleanter blev valgt:

* Jens Schrøder Nr. 21 (revisor)
* Rasmus Frausig Nr. 57 (suppleant)

Ad. 14. Evt.

* Forslag om at vi skifter skraldespandene ud med containere. Bestyrelsen undersøger dette.
* Forslag om at bestyrelsen undersøger mulighed/forudsætninger for etablering af ladestationer til el-biler.
* Kraftig henstilling til at bruge papircontainerne til deres formål. Dvs. papir og aviser i papircontainer – IKKE pap (herunder heller ikke pizzabakker). Der er kommet containere bag Q8 til pap, plastik, metal mv. BRUG DEM for vores alle sammens skyld ☺



**Generalforsamling 2019**

Generalforsamlingen blev afholdt **onsdag d. 27. februar kl. 19:00 – 21:00** på Lindegårdsskolen, med nedenstående dagsorden:

**Dagorden:**

1. Registrering og udlevering af stemmesedler:
2. Velkomst ved formanden
3. Valg af dirigent:
4. Valg af referent:
5. Bestyrelsens beretning for 2018 v/formanden:
6. Bestyrelsens planer for det kommende år v/formanden
7. Fremlæggelse af revideret regnskab for 2018 til godkendelse
8. Fremlæggelse af forslag til budget for 2019
9. Forslag fra Bestyrelsen

Ændringsforslag til vedtægterne:

* 9A. §18 stk.2:  Bestyrelsen samt to suppleanter vælges for 1 år af gangen.

Forslag til ændring: Bestyrelsen samt to suppleanter vælges for 2 år af gangen.

* 9B: §18 stk.5: Kontingentfriheden giver sig udslag i et beløb svarende til 1 års kontingent for bestyrelsesmedlemmer og ½ års kontingent for suppleanter og revisor.

Forslag til ændring: Kontingentfriheden giver sig udslag i et beløb svarende til 1 års kontingent for bestyrelsesmedlemmer og ½ års kontingent for suppleanter og revisor. Bestyrelsen vil ved afbud fra bestyrelsesmedlemmer indkalde suppleanterne til bestyrelsesmøderne. ½ års kontingent opnås dog under forudsætning af, at suppleanter der indkaldes af bestyrelsen, også møder op når de indkaldes.

Andre ændringsforslag:

* 9C: Kontingent for 2020 stiger til kr. 1600
* 9D: Der afsættes kr. 10.000 i budgettet for 2019 til afholdelse af sommerfest i forbindelse med fælles arbejdsdag.

1. Forslag fra medlemmer

Ingen indkomne forslag.

1. Valg af medlemmer til bestyrelsen

Nuværende bestyrelse:

* Jens Clauson-Kaas (formand) Nr. 29
* Anja Tegen (kasserer) Nr. 65
* Cüneyt Ciftci Nr. 59
* Kate Petersen Nr.71
* Britta Presmann Nr. 13

1. Valg af to suppleanter til bestyrelsen

Nuværende suppleanter:

* Jørgen Grosbøl Nr. 95
* Jens Schrøder Nr. 21

1. Valg af revisor og revisorsuppleant

Nuværende revisor: Maria Bondo Petit Nr. 17

Nuværende revisorsuppleant: Merete Yde Nr. 93

1. Eventuelt